रुवाउने करिअर । हँसाउने करिअर । यही मझधारमा आजका युवाले जीवनको नाउ खियाइरहेछन् । यो खियाउनुसँगै उनीहरू आफैँ खिइँदै गएका त छैनन् ? खोइ, यसको हिसाब गर्ने कसले ? देशमा आज छ्वास्सछुस्स रुपमा युवा मन्त्रालयको कुरा उठिरहेको छ । असम्भव भन्ने के कुरा छ र, नयाँ सरकारले त्यस्तो नयाँ मन्त्रालयको व्यवस्था पनि गर्ला । तर त्यो युवा मन्त्रालय पनि कुनै एउटा युवा अनुहार भर्ती हुनमै सीमित भयो भने नयाँ नेपालको नयाँ विडम्बना उखान मात्र सही साबित हुनेछ । युवा मन्त्रालयको युवा मन्त्रीले आफ्नो करिअर बनाउनेछन्, बाँकी त ऐजन ऐजन... ।
